《减字木兰花 其一 题李云谷先生残研拓本》
清代·朱祖谋

英英光气。磊落半规三十字。旧学江门。一样深衣皂帽人。

韩陵谁语。填海补天无用处。一片苍云。中有灵均旧泪痕。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。